section_heading: Sezona 2021./22.
paragraph_text: U ligi je 11. rujna 2021. postigao jedina dva gola na utakmici protiv Zwollea. Time je postao prvi igrač koji je postigao četiri gola u svom debiju u UEFA Ligi prvaka od 1992. kada je Marco van Basten debitirao za Milan.<ref> U svojoj idućoj utakmici u tom natjecanju odigranoj 28. rujna protiv Beşiktaşa kojeg je Ajax dobio 2:0, Haller je postigao jedan gol te je time postao prvi igrač u povijesti natjecanja koji je postigao pet golova u svoja prva dva nastupa u tom natjecanju.<ref>Haller extremely proud of record Voetbalprimeur, 29 September 2021 U svom idućem nastupu u UEFA Ligi prvaka koji se odvio 19. listopada kada je Ajax dobio Borussiju Dortmund 4:0, Haller je postigao jedan gol i dvije asistencije. Dana 21. studenog Haller je postigao dva gola u ligaškoj utakmici odigranoj protiv Waalwijka, koja je završila 0:5. U uzvratnoj utakmici grupne faze UEFA Lige prvaka odigrane 24. studenog protiv Beşiktaşa koji je poražen 1:2, Haller je postigao dva gola te još jedan koji je poništio VAR. Time je postao prvi igrač koji je zabio devet pogodaka u pet uzastopnih utakmica UEFA Lige prvaka.<ref> U posljednjoj utakmici grupne faze odigrane 7. prosinca protiv kluba Sporting CP kojeg je Ajax pobijedio rezultatom 4:2, Haller je postigao jedan gol te je time postao drugi igrač u povijesti koji je bio strijelac u svakoj od šest utakmica grupne faze UEFA Lige prvaka (prvi je bio Cristiano Ronaldo u sezoni 2017./18.). Haller je tim pogotkom također oborio rekord za igrača koji je u najkraćem vremenu postigao deset golova.<ref> Petnaest dana kasnije, 22. prosinca, Haller je dvaput bio strijelac u ligaškoj utakmici u kojoj je Ajax pobijedio Fortunu Sittard 5:0. U kupu je 9. veljače postigao dva gola protiv Vitessea koji je ispao iz natjecanju izgubivši susret 5:0. Dana 23. veljače postigao je gol u utakmici UEFA Lige prvake protiv Benfice koja je završila 2:2. Time je postao prvi igrač u povijesti koji je bio strijelac u sedam utakmica za redom u tom natjecanju.<ref> Haller je dvaput bio strijelac 6. ožujka kada je Waalwijk u ligaškom susretu poražen 3:2.